બહુચરાજી : ગુજરાત ક્ષત્રિય ઠાકોર સેનાનાં અધ્યક્ષ અલ્પેશ ઠાકોરની આગેવાનીમાં શુક્રવારે ગૃહમંત્રીનાં ગઢ બહુચરાજીમાં જનતારેડ કરવામાં આવી હતી. જેમાં કુખ્યાત મહિલા બુટલેગર મામીને ત્યાં પણ દરોડા પાડવામાં આવ્યા હતા. જો કે મામીએ જાહેરમાં કબુલ્યું હતું કે પોલીસને હપ્તા આપુ છું અને પોલીસ દરોડા પાડીને જે દારૂ પકડે છે તે જ પોલીસ પાસેથી ખરીદીને વેપાર કરૂ છું. મહિલા બુટલેગરની આ કબુલાતનાં પગલે પોલીસ શરમજનક પરિસ્થિતીમાં મુકાઇ હતી. આ મીલીભગતની ખુલ્લી કબુલાત બાદ પોલીસ બેડામાં ખળભળાટ થઇ ગયો છે.